Here is a page extracted from Wikipedia that may contain CSS, HTML, and a lot of unformatted text.

Title: Senyes
Content: Senyes (oficialment y en castellano Señes) ye un espoblato aragonés de la val de la Comuna, per alto de Sin e de Serveto, que en descomponer-se este municipio l'encluyoron a'l de la villa de la valle vecina de Plan. El lugar de Senyes se conserva encara drecho, anque l'esfuerzo ta que se i haiga aguantau el fayoron mas que mas es vecinos d'antes que tenioron que emigrar pero que han estau puyando-ie un anyo a l'arreu de l'atro toz estes tiempos, ta mantener y tamién t'arreglar las pocas casas que el componen.

Ta hoi mos n'han llegau caitas bien pocas casas. L'Abadía, que ye como en toz es lugars de Sobrarbe deciban a la casa d'el mosén, ye bien malmesa, y tamién la ilesia que ye cerrada, ya en habe buens anyos.

La pista que i lleva ye un alcurce que amanece dende abaixo, d'an que ye la carretera de Serveto, bels 700 m d'antes d'este lugar cuan se i va dende Sin, y alavez puya per las faixas que bien antes yeran de cultivo, y se mete, tot de tierra, ta alto ta an que se comienzan a viyer las casas de Senyes. De turismo no en i hai mica que puye ta'l lugar, perque l'acceso ye bien difícil sin 4x4.

Vinclos externos 
.
 Estadisticas d'el nuclio en el portal AragonEsAsi.com
 Información en el portal LosPirineos.info

Lugars de Plan
Despoblaus d'a provincia de Uesca
Articlos en aragonés de la Comuna
Localidaz d'a diocesi de Balbastro-Monzón en Sobrarbe